
For di 7 pa 12 di Maart di e aña aki a 
tuma lugar na Hulanda e conferencia di 
Mesa Rondo. 

Punto central di discusion tabata e 
futuro di Aruba, ya cu na varios ocasion 
e pueblo Arubano a expresa e deseo pa 
bira independiente. Gobieno di Aruba 
semper a respalda e lucha di e puebloy a 
yuda prepara e Independencia anhela. 
Un departamento di Asuntonan Consti- 
tucional a ser institui, un comision pa 
prepara e Independencia. Raadscom- 
missie Onafhankelijkheid Aruba a ser 
instala. Den e comision aki represen- 


tante di tur partidonan politico y tur 
gremio di nos comunidad a ser nombra 
pa duna un aporte na e trabaonan di 
otro comisionnan manera: K.W.G.. 
Comision di 7 y R.T.C. 

Hopi notanan di discusion a ser prepara 
pa expertonan y junstanan d> territorio 
insular di Aruba. 

Un delegacion insular bao presidencia 
di Consehero General Betico Croes a sa 
di defende e deseo di e pueblo Arubano 
na e ultimo conferencia y e pueblo ta 
agradecido pa e logro. 

Cu Aruba lo haya su Status Aparte na 


1986 y su Independencia na 1996 ta un 
victoria d i e pueblo Arubano cu a duna e 
gobierno di Aruba econfianza pa realisa 
trabaonan importante pa prepara e 
Independencia di e pueblo. 

E actual gobierno di Aruba ta sigui 
conta cu e apoyo moral di e pueblo pa 
sigui realisa trabaonan na bienestar di 

Seguidamente nos lo publica e decision 
di consejo insular di Aruba, conteniendo 
stipulacion di instruccion pa e delega- 
cion Arubano pa R.T.C. y e puntonan 
logra durante e conferencia di R.T.C. 


Decision di Consejo Insnlar 


CONTENIDO 

1. Dovunu’ntonan fiolitico v 
cienlifico encuanto prefxira- 
cion sistematico di 
Independencia di Aruba. 

2. Consideracionnan riba cual 
stipulacion di e mandalo na e 
delegacion Arubano pa RTC 
ta basa. 

3. Instruccionnan. 

4. Copianan 


— mocion di Consejo Insular di Aruba 
fecha 12 juli 1978 (nr. 8624) den cual 
Consejo Insular di Aruba ta duna di 
conoce su buena voluntad pa ex articulo 
26 di Eilandenregeling Nederlandse 
Antillen (ERNA) duna mas informacion 
na ReinoHulandespromecueTratado- 
nan di Derecho Humano di 1966 di Xew 
York wordo ratifica; 


— mocion di Staten di Antillas Hulan- 
des di 15 september 1978 den cual opor- 
tunidad ta worde dtma na ttn delegacion 
di Staten pa delende entre otro e interes- 
nan di Aruba riba terrenoestatal, social, 
cultural y economico dilanti Staten- 
General di Hulanda den e cuadro di 
ratificacion di e Tratadonan di Dere- 
chonan Humano di 1966 (13932, R 
1037); 

— mocion Roethof di september 1978 
(13932, R 1037, nr. 17) den cual ta 
wordo stipula cu ta un asunto di e com- 
ponentenan di Reino pa na su debido 
tempo tuma un decision soberano des- 
pues di deliberacionnan cuidadoso 
encuanto un ordenamentojuridico nobo 
pa Reino Hulandes; 

— e programa di gobernacion di 

Gobierno Central di Antillas Hulandes 
1979-1983, cu entre, otro e siguiente 
puntonan: (cont. na pag. 2) 


Anualmente hoben y adulto ta celebra 
inauguracion di nos Himno y Ban- 
dera, simbolonan di union y identi- 
dad di un pueblo cu ta lucha pa su 
Independencia. 

’AKUBA’’ 


Gobierno ta cumpli cu deseo di e pueblo Arubano 


(cont. dipag. 1) 


a. tumamento di decisionnan den e 
periodo di gobierno actual en cuanto e 
futuro estructura estatal di e seis islanan 
di Antillas Huiandes; 

b. reconocemento di e deseo di e gran 
mayoria di e pueblo di Aruba, manera 
entre otro a wordo expresa den e referen- 
dum cu a wordo teni na 1977 y den 
eleccionnan consecutivo di Staten y 
Eilandsraad desde 1973, pa bira 
independiente; 

c. pa yega riba e termino mascortico cu 
ta posibel na explotacion di e eventual 
riquezanan den fondo di lama y cu tal 
objeto transferi e derecho exclusivo di 
exploracion y explotacion di e riqueza- 
nan den fondo di lama na un persona 
juridico cual ta wordo nombra door di e 
territorionan insular separa (cada terri- 
torio isular cu uno). 

— conclusionnan y recomendacionnan 
di Grupo di Trabao di Reino fecha 30 
augustus 1980; 

— programa di gobernacion di 
Gobierno Central 1982-1986, cu entre 
otro e siguiente puntonan: 

territorio insular di Aruba a duna di 
conoce e deseo cy den termino corto, si 
ta posibel dentro di dos aña e kier ban- 
dona e constelacion Antillano bira un 
socio igual den Reino Hulandes, of un 
estado asocia di Reino o sino escoge pa 
un otro alternativa cu tin cu wordo dis- 
cuti ainda. 

E deseo aki ta wordo respeta, y lo wordo 
apoya na e Conferencia di Mesa Rondo 
venidero door di Gobierno; 

— rapport di e Comision Mixto pa 
futuro di Antillas; 

Considerando: 

— cu Aruba repetidamente a haci un 
apelacion riba e derecho inanejable di 
auto-determinacion cu intencion di 
repara y realiza independencia di Aruba 
den constelacion Antillano; 

— cu e Grupo di Trabao di Reino, e 
Conferencia di Mesa Rondo y delibera- 
cion interinsular entre e seis islanan di 
Antillas Hulandes a pone un base, 
saliendo for di e autodeterminacion di e 
poblacion di cada uno di e islanan di 
Antillas Hulandes, pa lasonan di coope- 
racion nobo entre e seis islanan y 
Hulanda, basa riba igualdad y autono- 
mia c.q. soberania; tambe pa e finaliza- 
cion di e proceso di decentralisacion di 
Antillas Hulandes; 

— cu e rapport di Comision Mixto pa 
futuro di Antillas saliendo for di e dere- 


cho di autodeterminacion di Aruba a 
pone base pa entre otro realizacion siste- 
matico di e independencia di Aruba y e 
consecuencianan di esaki pa Antillas 
Hulandes, pa Aruba mes, pae otro isla- 
nan di Antiilas Hulandes y pa e relacion 
cu Hulanda; 

— cu na e proximo Conferencia di Mesa 
Rondo decisionnan mester wordo tuma 
en cuanto e futuro posicion estatal di 
Aruba; 

— cu e preparacionnan pa e proximo 
Conferencia di Mesa Rondo ta un 
asunto di e componentenan di Reino y 
cada componente pa su mes; 

— cu ta deseable pa den ,e cuadro di 
preparacionnan pa Conferencia di Mesa 
Rondo e Consejo Insulardi Aruba tin cu 
trata di yega na puntonan di bista 
comun encuantoe formanan di coopera- 
cion entre Aruba y e otro islanan y entre 
Aruba y Antillas Huiandes; 

— cu pa yega na puntonan di bista 
comun mester bin cu estimuloden forma 
di deliberacion a termino corto entre e 
diferente consejonan insular y gobiemo 
central; 

— cu conforme e Tratadonan di Dere- 
chonan Humano di 1966 di New York 
(T.B. 1969, 99, 1970, 52, 1975, 60) tur 
pueblo tin e derecho di determina nan 
propio futuro politico y tambe dispone 
di e derechonan social, cultural y 
economico; 


— cu pa medio di resolucion di Consejo 
Insular di Aruba fecha 24 januari 1983, 
no. 1660 un mandato a wordo duna na e 
delegacion for di e Consejo pa repre- 
senta Aruba na e proximo Conferencia 
di Mesa Rondo pa tuma e decisionnan 
necesario encuanto e futuro posicion 
estatal di Aruba; 

TA DICIDI: 

Di duna e delegacion for di e consejo cu 
ta bai Conferencia di Mesa Rondo con- 
forme cu e resolucion fecha 10 februari 
1983, AJZ/2I57 di Bestuurscollege di 
Territorio Insular di Aruba, e siguiente 
instruccionnan. 

1. Ejerçeménto di e déreohb di autode- 
terminacion di Aruba mester desem- 
boca den independencia di Aruba; 

2. E independencia di Aruba mester 
wordo procedi door di un periodo 
transitorio; 

2.1. DentrodidosañadespuesdieCon- 
ferencia di Mesa Rondo Aruba mester 
sali for di e constelacion Antillano; 

2.2. Despues di e salida ariba menciona, 
Aruba mester haña e status di pais igual 
na esun di Antillas Hulandes den Sta- 
tuut, e asina yama ”Status Aparte”; 

2.3. Si hañamento di ”status aparte” no 
ta posibel e ora Aruba ta opta pa e status 
di estado asocia di Reino; 

(cont. na pag. 3) 



Na aña 1978, e ministro Hulandes pa asuntonan Antillano Mr. Alphons van der 
Steea bishita Aruba. Epueblo diAruba a demostra masalmentepa mustra e man- 
datario Hulandes, cu Aruba no ta desea di forma parti di un federacion Antil- 
lano. 

1996 Aruba den fila di paisnan liber 


(cont. dipag. 2) 



Na luna di Augustus 1977,epueblo di Aruba a bai den accion pa protesta contra 
e hecho cu e partido mayoritario a ser laga afó di formacion di un gobiemo 
centrál. 


3.1. Pa mantene e proteccion di dere- 
chonan fundamental, Aruba ta dis- 
puesto di incorpora e derechonan 
fundamental den e tratado di coopera- 
cion y Aruba a la vez loafilia su mes na e 
convencion americano y e Tratado 
Intemacional en cuanto derechonnan 
civil y derechonan politico firmando e 
protocol facultativo door di cual e dere- 
cho di reclamo individual ta wordo posi- 
bilita pa e ciudadano; 

3.2. En cuanto di e succesion estatal 
relaciona cu e tratadonan Aruba ta opta 
pa un arreglo semejante na esun di 
Suriname; 

3.3. Pa mantene Aruba su seguridad 
interno, Amba ta opta pa e asina yama 
modelo de gendarmeria. 

Supervision riba ejecucion di e tareanan 
judicial te den man di Minister di Justi- 
cia di Aruba, mientras cu supervision 
riba ejecucion di e tareanan di orden 
publico ta den man di Prome Minister di 
Aruba; 

3.4. Lo no tin ningun inconveniente 
contra cooperacion entre cuerponan 
policial di Antillas Hulandes y Aruba; 

4.1. Tur funcionarionan den sen'icio di 
gobierno central cu ta trahando na 
Aruba, lo haña e oportunidad pa bay 
den servicio di Aruba; 

4.2. Pa e funcionarionan den servicio di 
gobierno central na Aruba cu no kier 
bay den servicio ni di Aruba ni di algun 
otro instancia, Aruba lo carga e gasto- 
nan relaciona cu e provision di cesantia; 

4.3. Lo mester paga atencion riba 
manera pa ajusta cuenta entre Antillas 
Hulandes y Aruba en cuanto gastonan 
relaciona cu e arreglo dicesantia pa fun- 
cionarionan di reino cu lo bira superfluo 
na Antillas Hulandes a consecuencia di 
independencia di Aruba. Pa calcula 
debidamente e cantidad di funcionario- 
nan cu lo wordo disminui mesterbini un 
investigacion profundo a corto plazo. 
Tal investigacion preferiblemente Io 
mester tuma lugar bao auspicio di un 
stuurgroep a base di un disminucion 
cuantitativo den asignacion di tarea. 

5.1. Na momento di independencia di 
Aruba e poblacion Arubano ta haña un 
propio nacionalidad Arubano; 

5.2. Pa un convenio en cuanto asigna- 
cion di nacionalidadnan entre Reino y 
Aruba e convenio di 1975 entre Reino y 
Suriname por sirbi como ejempel. 
Sinembargo Aruba ta rechaza introduc- 


cion di e deber di visa. 

Experiencia cu a wordo acumula cu e 
convenio aki no mester forma ningun 
criterio pa Aruba. 

Aruba lo evalua si y con e principionan 
di derecho internacional nobo en cuanto 
nacionalidad lo wordo incorpora den su 
propio legislacion di nacionalidad; 

6.2. A base di reciprocidad lo bini un 
arreglo en cuanto admision, estableci- 
mento y expulsion di subditonan mutuo 
entre Aruba y Antillas. Aruba ta dis- 
puesto pa, a base di reciprocidad duna 
un trato di prefercncia na personanan 
profesional di Antillas Hulandes; 

6.2. Aruba ta dispuesto pa introduci un 
posibilidad nobo di apelacion adminis- 
trativo independiente den caso di dispo- 
sicion negativo riba peticion pa 
admision y establecimento di 
extranjeronan; 

6.3. Aruba, en cuanto aplicacion di 
legislacion di extrahjeria ariba subdito- 
nan mutuo na Hulanda y Aruba ta par- 
tidario di e siguiente variantenan: 

- aplicacion di legislacion di extranjeria 
sin deber di visa; 

- drentamento na vigor di un convenio 
den cual aplicacion di legislacion di 
extranjeria lo permiti cierto excepcion- 
nan y facilidadnan lo wordo duna riba 
terreno di estudio, tratamento medico y 
reunificacion di famia, sin deber di visa; 


— drentamento na vigor di un arreglo 
transitorio den cual durante cierto 
periodo ta keda existi un mercado labo- 
ral liber y un trafico di persona liber. 

7.1. Aruba ta partidario di un consorcio 
di potencianan amigo cu ta garantiza 
integridad territorial y independencia 
politico di Aruba y den cual Hulanda ta 
desempeña un papel iniciativo y 
participativo. 

Den caso cu e papel participativo di 
Hulanda no ta posibel, Aruba ta keda 
partidario di un consorcio di potencia- 
nan amigo, sinembargo den caso di tal 
consorcio no por permiti pa un pais for 
di region desempeña un papel 
predominante; 

7.2. Si formacion di un consorcio di 
potencianan amigo no ta resulta posibel, 
Aruba lo esforza su mes pa haña garan- 
tianan di seguridad doordi bira miem- 
bro di Nacionnan Uni y di e 
Organizacionnan di Estadonan 
Americano. 

Junto cu esaki presencia militar di 
Hulanda no mester wordo termina den 
forma abrupto, sino esaki mester sosode 
den un forma sistematico over di un 
periodo di tempo limita; 

8.1. Aruba ta opta pa un propio fondo 
di pensioen y ta bay di acuerdo cu un 
reparticion di bienes di e fondonan di 
(cont. napag. 4) 

Consehero general Betico Croes como lider di varios delegacion Arubano na 
varios ocasion a planta e deseo di e pueblo Arubano cerca alto funcionarionan 
Hulandes, manera mr. Barend Biesheuvel como presidente di grupo di trabao di 
Reino cu a traha un documento basico pa discusion durante e promer RTC 1981. 


(cont. dipag. 3) 
pcnsiocn existente a base di accionnan di 
e premiereserves; 

8.2. Gobiemo Arubano lo para garan- 
tia pa tur pagonan relaciona cu un fondo 
Arubano nobo cu mester wordo funda y 
tambe lo crea garantia pa su funciona- 
rionan y empleadonan no bira victima 
di un infraccion di pensioen; 

8.3. Mas leuw atencion lo wordo poni 
door di e fondo bieuw y esun nobo riba 
posicion di funcionarionan di gobierno 
central cu ya tin pensioen, cu ta bibando 
na Aruba y e grupo di funcionarionan cu 
ya tin pensioen cu pa hopi tempo tabata 
staciona na Aruba y cu ta bibando na un 
otro lugar, 

9.1. Aruba ta partidario di un reparti- 
cion di bienes basa riba e posibilidadnan 
di trazamento historico y causál di e 
diferente postnan di balance. E parti- 
cion di e postnan di balance cu no por a 
wordo reparti a base di e principio histo- 
rico y causal lo wordo reparti pa medio 
di un yabi di particion cu mester wordo 
stipula despues; 

10.1. Aruba ta partidario di un delimi- 
tacion definitivo di terreno entre Amba 
y Antillas Hulandes pa medio di leynan 
di Reino o den caso di un estado asocia 
di Reino pa medio di un tratado; 

10.2. Prome cu independencia di 
Aruba delimitacion entre e territorio 


Arubano y Republica di Santo 
Domingo mester ta regla definitiva- 
mente; 

11.1. Aruba ta partidario di un transfe- 
rencia simultaneo di tur terrenonan y 
competencianan y pa esaki a establece 
un oficina di proyecto; 

11.2. E oficina di proyecto lo mester 
haña cooperacion di Hulanda y di Anti- 
llas Hulandes pa cual convenionan mes- 
ter wordo traha; 

11.3. Peticion pa asistencia di e oficina 
di proyecto cu ta dirigi na Hulanda lo 
sosode sin interferencia di Antillas 
Hulandes y lo wordo ejecuta pa medio di 
representacion Ambano na HUlanda; 

12.1. Pa medio di un Decreto di Reino 
un stuurgtoep mester wordo institui, 
consistiendo di seis persona o sea dos di 
Hulanda, dos di Antillas Hulandes y dos 
di Aruba; 

12.2. Estuurgroeplomesterguiaejecu- 
cion di desicionnan cu ta wordo tuma 
durante e Conferencia di Mesa Rondo y 
lo mester bini cu rapport semestral pa 
Hulanda, Antillas Hulandes y Aruba; 

12.3. Regularmente riba iniciativa di 
un di e partidonan representa den e 
stuurgroep mester tene conferencianan 
di Mesa Rondo evaluativo, durantecual 
desicionnan adicional por wordo tuma, 
entre otro stipulacion di un fecha defini- 
tivo riba cual independencia di Aruba 


mester principia; 

13. Amba ta dispuesto pa coopera riba 
e siguiente sujetonan: 

1. Corte Constitucional. 

Si ta resulta necesario pa haña casacion 
cerca Corte Supremo mester bin cu jui- 
cio den dos instancia conjuntamente den 
tal caso Aruba ta opta pa un Corte di 
Justicia Comun cu Camara constitucio- 
nal separa. 

2. Derechonan fundamental. 

3. Legislacion paralelo pa Codigo di 
procedura civil, Codigo di procedura 
penal, Parti General di Codigo penal, 
definicion die funcion di notario, Legis- 
lacion laboral (en coneccion cu obliga- 
cionnan internacional). 

4. Legislacion concordante pa Codigo 
Civil, Codigo di Comercio, Parti Parti- 
cular di Codigo Penal, Cuido di salubri- 
dad, Codigo di enseñanza en cuantodi e 
programa di estudio y di exigencianan 
pa preparacion di maestronan pa loke ta 
concerni enseñanzanan pre-escolar, 
enseñanza basico, enseñanza formativo 
general avanza y enseñanza profesional 
avanza. 

5. Cooperacion di derecho priva riba 
terreno di telecomunicacion. 

6. Un linea di aviacion colectivo y si 
esaki lo bira ALM e compania aki mes- 
ter wordo sanea promé; 

7. Lineanan principal di politica exte- 
rior (den margennan cu Statuut ta 
permiti). 

8. Un fondo di solidaridad. 

9. Relacionnan financiero entre e 
paisnan. 

10. Servicio meteorologico. 

11. Legislacion basico encuanto di 
seguro general a condicion cu ejecucion, 
stipulacion, cobranza y reparticion lo 
sosode a base nacional y cu for di surplus 
di Aruba lo bini reparticion cu objeto 
fijo pa un reparticion na Boneiro, Saba. 
St. Eustatius y por lo pronto St. 
Maarten. 

12. Aruba ta rechaza un union 
monetario. 

Riba terreno monetario Amba ta pro- 
pone pa bini cu un moneda comun, un 
autoridad monetario comun, dos Banco 
Central, reservanan di oro di divisa 
separa administrativamente y cu elabo- 
racion separa di balancenan di pago 
nacional y cu un "plafond” minimo na 
reservanan di oro y divisanan pa pais. 

Si acaso e proposicion di Aruba no ta 

Despues di e manifestacionnan na Augustus 1977, gobiemo Hulandés a ser con- 
venci cu e pueblo di Aruba no ta acepta cu su derechonan humano ta der atrapa y 
gobiemo Hulandes a dicidi di reuni cu un delegacion Arubano. 


realizable anto Aruba ta opta pa un pro- 
pio moneda uni na un cooperacion basa 
riba un eventual moneda propio. 

13. Aruba ta rechaza un union 
economico. 

Riba terreno economico Aruba ta pro- 
pone un cooperacion en cuanto e 
siguiente asuntonan: 

Un zona di comercio liber pa un canti- 
dad di productonan produci localmente 
over di cual mester bini convenionan; 
Aruba ta dispuesto pa delibera over pro- 
teccion economico. Legislacion riba ter- 
reno di derechonan di importacion, 
impuesto y derecho di consumo lo mes- 
ter sosode di manera concordante. 

14.1. Aruba ta dispuesto pa llega na un 
forma di cooperacion institucionalizá cu 
Antillas Hulandes consistiendo di e 
siguiente organonan: 

Consejo di Ministernan Uni a base d 
paridad. Un Parlamento Uni cu tarea- 
nan consultativo y un Corte Constitu- 
cional (eventualmente Corte Judicial cu 
camara constitucional); 

14.2. Aruba ta partidario pa cualiftca 
un cierto number di e asuntonan di e 
Union como vital. 

Si acaso den e Consejo di Ministernan 
Uni tin un empate di voto encuanto un 
asunto di union, cu ta no-vital, anto e 
presidente di Consejodi ministernan uni 
ta bini cu un proposicion dicompromiso 
despues di deliberacionnan avanza. Si 
tin um empate di voto atrobe, anto e 
proposicion mester wordo considera 
como acepta. Den caso di un empate di 
voto den un segundo presentacion y for- 
mulacion en cuanto formamento di un 
resolucion over di asuntonan di union 
vital, e proposicion mester wordo consi- 
dera como rechaza; 


15.1. Aruba ta desea di coopera riba e 
siguiente sujetonan cu Hulanda: 

— cooperacion riba terreno di desarollo; 

— cooperacion cultural y educacion; 

— justicia; 

— relacionnan exterior, 

— defensa. 

15.2. Mester duna forma na e coopera- 
cion cu Hulanda (Reino) pa medio di un 
Gemenebest-relatie sui generis. 

15.3. Independiente di un cooperacion 
entre Aruba y AntillasHulandesentodo 
caso e cooperacion riba terreno di desa- 
rollo mester wordo continua. 

Copia di esaki manda pa: 

— Prome Minister di Hulanda; 

— Minister pa Asuntonan di Hulandes- 
Antillano; 


— Eerste Kamer di Staten-General di 
Hulanda; 

— Tweede Kamer di Staten-General di 
Hulanda; 

— Vaste Kamercommissie pa Asunto- 
nan Hulandes Antillano; 

— Kabinet di Asuntonan Hulandes- 
Antillano; 

— Gouverneur di Antillas Hulandes; 

— Staten di Antillas Hulandes; 

— Prome Minister di Antillas Hulandes; 

— Gobiemo di Antillas Hulandes; 

— Consejonan Insular di Corsow, 
Boneiro y Islanan Ariba, tambe pa 
departamentonan di esaki; 

— Raad van Advies di Antillas 
HUlandes. 

Di e manera aki redacta den Reunion 
Publico di 23 februari 1983, den Sesion 
di 24 februari 1983. 


COmUSIOMM 



R.T.C. 

1. Saliendo for di e derecho di autode- 
terminacion di cada uno di e islanan, e 
conferencia ta acepta e resolucion di 
Aruba pa haci uso awor di su derecho di 
autodeterminacion door di escoge defi- 
nitivamente pa independencia, cu met- 
ser wordo realiza na aña 1996. E fecha 
aki lo wordo poni den Statuut. Hulanda 
lo duna su aporte pa Aruba haña reco- 
nocimiento di derecho internacional. 

2. Prome cu 1966 lo wordo teni un con- 
ferencia di evaluacion entre Reino y 
Aruba pa eventualmente examina e 


fecha di independencia di Aruba den luz 
di evolucionnan estatal entre e paisnan 
di Reino. Cu esaki den ningun aspecto ta 
haci anticipacion riba e desarollonan 
estatal aki. 

3. Aruba ta, una vez independiente, 
dispuesto pa ejerce su soberania riba 
cierto terrenonan conjuntamente den 
cooperacion cu Antillas Hulandes. 

4. E conferencia ta bay di acuerdo cu 
Aruba como fase transitorio prome cu 
independencia ta haña pa un periodo di 


diez aña, teniendo cuenta cu loke ta sti- 
pula bao di 2., e ”status aparte”, esaki 
kiermeen un posicion cu entidad com- 
pleto como pais den Reino a base di 
Statuut. 

5. E status aki lo principia 1 di januari 
1986. 

6. Logro di e status Aparte door di 
Aruba ta significa cu e isla aki ta salidi e 
union estatal di Antillas Hulandes. 
Gobierno Antillano y e cinco otro isla- 
nan di Antillas Hulandes lo regula e 
consecuencianan di esaki, no solamente 
pa e legislacion, pero tambe pa e struc- 
tura estatal di Antillas Hulandes. 
Gobierno Hulandes ta envolvi den esaki 
a consecuencia di su responsabilidadnan 

resultando for di Statuut. 

E delegacionnan di Boneiro, Saba, Sint 
Eustatius y Sint Maarten a observa 
akinan cu consentimiento cu e convenio 
na cual mester yegá entre e cinco islanan 
no mester wordo considera como ejerce- 
mento di nan derecho di autodetermi- 
nacion. 

7. Durante e periodo den cual Aruba 
tin e status di paisdentro di Reino, Anti- 
llas Hulandes y Aruba lo tin lazonan di 
cooperacion den forma di un Union di 
Antillas Hulandes y Aruba. 

8. E conferencia ta stipula cu e Union di 
Antillas Hulandes y Aruba, si acaso 
esaki ta resulta den experiencianap posi- 
tivo, despues di independencia di Aruba 
e lo wordo continua, a saber den forma 
di un conveniodiderecho internacional. 

9. Na su debido tempo lo tuma medida- 
nan necesario pa duna Antillas Hulan- 
des, pa e tempo cu nan ta forma parti 
ainda di Reino, e posibilidadnan, te 
asina leuw cu no ta trata diasuntonan di 
Reino, pa completamente indepen- 
diente y sin intervencion di Reino pa 
nan coopera cu e Aruba independiente y 
pa yega na e convenionan necesario pa 
esaki. 

10. Aruba ta desea, una vez indepen- 
diente, keda coopera cu Reino den un 
gemenebest-relatie sui generis riba e 
siguiente terrenonan: coopera den asun- 
tonan di desarollo; cooperacion cultural 
y educacion; justicia; relacionnan exte- 
rior y defensa. 

11. Hulanda ta dispuesto pa coopera cu 
e Aruba independiente riba e terreno- 
nan menciona door di Aruba. Hulanda 
lo tuma cuenta den esaki cu e principio- 
nan y puntonan di salida manera a 
wordo formulá door di e miembronan 
Hulandes, di e Comision Mixto pa 
futuro di Antillas. Pa yena e contenido y 
forma di e cooperacion aki Hulanda Io 
delibera cu Aruba cu suficiente tempo 
promé cu independencia. 

12. E conferencia ta stipula cu Aruba 
na e momento cu e ta haña Status 
Aparte mester dispone over di unconsti- 
tucion propio den cual e elemento mas 
importante di e sistema gubernamental 
nobo di Aruba ta stipula, y cu ademas cu 
ela tuma e medidanan necesario cual ta 
garantiza e continuidad di legislacion y 
gobierno. 

13. Hulanda y Antillas Hulandes ta 
duna nan cooperacion relaciona cu e 
comienzo di e status aparte di Aruba na 
e cambionan necesario di e Statuut di 
Reino Hulandes, e Constitucion di Anti- 
llas Hulandes relevante. E cambionan di 
Constitucion lo wordo realiza den dos 
landsverordening cu lo drenta na vigor 


simultaneamente y a saber na momento 
cu Status Aparte di Aruba for di e cons- 
telacion Antillano mientras cu e otro 
landsverordening ta stipula e restaura- 
cion necesario di e constelacion Anti- 
llano nobo di e cinco territorionan 
insular. 

Na composicion di Staten nobo ta wordo 
tuma como punto di salida cu cada uno 
di e territorionan insular lo ta representa 
den Staten. 

14. Tur cargonan y competencianan cu 
Aruba lo mester tuma riba su mes ora e 
haña status di pais dentro Reino lo 
wordo transferi pa Aruba simultanea- 
mente y a saber na momento cu e status 
aparte ta principia Aruba y Antillas 
Hulandes lo haci tur preparacionnan 
necesario na tempo pa yega na esaki. 

15. Tur funcionarionan publico y otro 
trahadornan cu ta den servicio di 
Gobiemo Central na e isla Aruba e 
oportunidad di pasa den servicio di 
Aruba. Pa esunnan cu no ta haci usodi e 
oportunidad aki Aruba, promé cu e sta- 
tus principia, consultando cu Gobierno 
di Antillas Hulandes y sindicatonan di 
personal di gobierno, lo yega na un arre- 
glo pa cesantia. 

Aruba ta dispuesto pa contribui den e 
gastonan cu lo resulta den un reduccion 
necesario di e cantidad di funcionario- 
nan publico di Antillas Hulandes a con- 
secuencia cu Aruba ta sali. 

Pa calcula debidamente e cantidad di 
funcionarionan publico cu lo wordo dis- 
minui mester bini un investigacion pro- 
fundo a corto plazo a base di un 
disminucion cuantitativo den asigna- 
cion di tarea. 

Promé cu Status Aparte principia mes- 
ter yega na un acuerdo entre Antillas 
Hulandes y Aruba en relacion cu e con- 
tribucion aki. 

16. Antillas Hulandes y Aruba ta yega 
na un acuerdo promé cu status aparte 
principia pa evita cu e funcionarionan 
publico y otro trahadornan cu ainda ta 
den servicio di gobierno central y e terri- 
torio insular no sufri daño a consecuen- 
cia di infraccion di pensioen. 

Pa pensioennan cu ya a drenta na vigor 
ta bini un acuerdo similar. 

17. E conferencia ta stipula encuanto di 
inventario y reparticion di bienes lo 
siguiente: 

(1) Lo bini un inventario total di e 
activa y pasiva di e persona juridico 
Antillas Hulandes, cual en todo caso lo 
contene e siguiente elementonan: e 
balance di estado di Antillas Hulandes, e 
balance di Banco di Antillas Hulandes y 
di e fondonan di pensioen di gobierno, 
postspaarbank, Banco di Seguro Social y 
Banco Central di Hipoteca, y tambe 
garantianan duná door di e persona juri- 
dico Antillas Hulandes. 


(2) Evaluacion di e diferente elemento- 
nan mester sosode mas tanto cu ta posi- 
bel pa medio di normanan objetivo 
stipulá door di expertonan. Ora cu no 
tin criterionan di evaluacion objetivo, e 
partidonan mester yega na stipulacion 
di e valor pa medio di intervencion di 
expertonan. 

(3) Pa e terrenonan di cuido guberna- 
mental riba cual no ta wordo coopera, 
mester bini un reparticion di bienesefec- 
tivo na momento cu Aruba haña e posi- 
cion di pais dentro di Reino. Pa e 
terrenonan riba cual si ta wordo coopera 
na mes momento un reparticion di bie- 
nes administrativo mester wordo 
stipula. 

(4) Ora cu ya tin formulanan di reparti- 
cion objetivo disponibel pa cierto ele- 
mentonan di e inventario manera pa 
fondonan di pensioen di gobierno. posts- 
paarbank y Banco di seguro social, e 
formulanan di reparticion aki mester 
wordo manteni pa tanto e reparticion di 
bienes efectivo y esun administrativo. 

(5) Ora no tin formulanan di reparti- 
cion objetivo disponibel, manera pa e 
balance di estado y pa e balance Banco 
di Antillas Hulandes, e partidonan mes- 
ter yega na acuerdo over di e formula- 
nan di reparticion cu mester wordo 
empleá pa medio di deliberacionnan 
politico mutuo. Si e partidonan no logra 
pa yega na un acuerdo, e ora ey lo mester 
escoge entre un arbitrage di cual proce- 
dura y modalidadnan riba cual nan 
mester wordo conveni o empleo di un 
formulanan di reparticion, stipula a 
base di proporcion entre e cantidad di 
poblacion. 

18. E conferencia ta stipula cu e territo- 
rio entre Antillas Hulandes y Aruba 
mester ta demarca na e momento cu 
Aruba haña status di pais dentro di 
Reino. E demarcacion aki lo mester 
sosode pa medio di Rijkswet. E confe- 
rencia ra recomenda e partidonan en 
cuestion habri deliberacion over di csaki 
na tempo. 

19. E conferencia ta stipula cu na 
momento cu Aruba haña status aparte, 
Antillas Hulandes y Aruba conforme cu 
articulo 38 di Statuut lo drenta den un 
Union a base di un Convenio di Union 
den cual e organonan di Union lo haña 
nan regulacion, y tambe e asuntonan 
cual lo wordo atendi door di e Union 
aki. 

20. En relacion cu e structura di e 
Union aki su organonan y su competen- 
cianan e conferencia ta bay di acuerdo 
cu e modelo manera a wordo describi 
den e rapport di e Comision Mixto pa 
futuro di Antillas y den e bijlage IV di e 
rapport aki teniendo cuenta cu loke ta 
stipula den e siguiente punto. 

21. Ontwerp- Unieverordeningen ta 
aprobá den e Parlamento Uni si e mayo- 
ria di miembronan Antillano di e Parla- 
mento Uni cu ta presente y e mayoria di 
e miembronan Arubano di e Parla- 
mento Uni cu ta presente a vota pa 
esaki. Pa tal motibo e votonan di e 
miembronan Antillano y Arubano di e 
Parlamento Uni ta wordo contá apart. 

22. E conferencia a dicidi cu e siguiente 
materianan ta wordo considera como 
asuntonan di e Union: 

(1) Corte Constitucional; 

(2) Justicia den segundo instancia door 
di Corte dijusticia di e Union di Antillas 
Hulandes y Aruba como tambe e regula- 
cion di e organisacion juridico; 

(3) Derechonan fundamental; 

(4) Stipulacion di e codigonan en 
cuanto derechonan civil, derecho di 
comercio, procedura civil, derecho 
penal, procedura penal y definicion di e 
funcion di notario; 

(5) telecomunicacion, con tal cu den 
futuro mester dicidi over di un coopera- 
cion di derecho publico o un coopera- 
cion di derecho priva; 

(6) legislacion di aviacion, un compania 
di aviacion comun cu mester wordo rea- 
liza despues di deliberacionnan y e par- 
tinan di politica di aviacion cu 
directamente ta concerni e relacionnan 
di concurencia entre paisnan; 

(7) lineanan principal di politica exte- 
rior, dentro di e margennan di Statuut; 

(8) apoyo y asistencia na e islanan cu ta 
menos capacita (mira punto 28); 

(9) e relacionnan financiero entre e 
paisnan; 

(10) legislacion en cuanto di navega- 
cion, te asina leuw cu nan no ta reserva 
pa Reino y cu excepcion di registracion 
maritimo y luznan na costa (mira punto 

23); 

(11) legislacion laboral pa loke ta con- 
cemi un minimumwetgeving relacioná 


cu debernan internacional; 

(12) servicio meteorologico; 

(13) legislacion basico en cuanto seguro 
general (mira punto 24); 

(14) explotacion di requezanan den 
fondo di lamar (mira punto 25); 

(15) cooperacion monetario y econo- 
mico (mira puntonan 26 y 27). 

23. Pa uso di e trafico maritimo interin- 
sular eventualmente por forma un 
empresa di derecho priva comun. 

24. E conferencia ta stipula encuanto di 
e seguro general cu: 

(1) bao di e legislacion basico mester 
wordo compronde e legislacion en 
cuanto un pago basico a base di seguro 
general; 

(2) e pago basico lo ta igual den tur dos 
pais; 

(3) e premie basico ta wordo stipula 
segun percentaje uniforme; 

(4) ejecucion, stipulacion, cobranza y 
reparticion lo sosode a base nacional. 

25. E conferencia ta stipula cu, antici- 
pando un estudio mas profundo di e con- 
venio cu a condoci na actual 
demarcacion di limite, ta wordo conveni 
cu na momento cu e status aparte di 
Aruba principia e riquezanan di fondo 
di lamar lo pertenece na e patrimonio di 
e pais den cual territorionan e tasitua y 
cu Io mester bini un convenio entre Anti- 
llas Hulandes y Aruba en cuanto di e 
reparticion di e producto netto y esun 
encuanto di representante di e respec- 
tivo paisnan cerca e empresa guberna- 
mental concerni y e forma di stipula e 
convenionan haci lo wordo introduci 
den e cooperacion di Union. E princi- 
pionan di reciprocidad aki nan tambe ta 
aplicable. 

26. Antillas Hulandes y Aruba a decla- 
rá cu nan lo exclui concurrencia impro- 


pio pa medio di medidanan di gobiemo 
y cu nan lo coopera cu otro. Na 
momento di realizacion di e cooperacion 
aki nan ta sali for di lo siguiente: 

(1) pa e trafico di mercancia entre nan 
un nultarief lo ta vigente y lo dicidi, 
conforme cu esaki den deliberacion 
mutuo pa stipulacion di derechonan di 
importacion uniforme cu ta encerra 
imposicion riba importacion, imposi- 
cion economico y derechonan di imp>or- 
tacion cu lo wordo cobra den forma di 
derechonan di consumo (union 
aduanero). 

(2) Dendeliberacionnanmutuoalavez 
lo wordo stipula pa cual productonan un 
imposicion economico "protector” uni- 
forme lo ta vigente. Pa asigna e protec- 
cion aki e siguiente puntonan di salida lo 
wordo considera: 

a) mester trata di mercancia cu ta 
wordo produci localmente, esey kier 
meen cu e valor añadi mester ta por lo 
menos un percentaje cu mester wordo 
stipula despues di e prijs di productor 
(principio di origen); 

b) na emision di concesionnan protec- 
tor nobo constantemente mester com- 
para e interesnan di e productor 
(empleo, aporte na e balance di pago) cu 
e interesnan di e consumidor (hisamento 
extra di prijs, exigencianan di calidad); 

c) ta stipula un maximo pa e imposicion 
economico, mientras cu conjuntamente 
arreglonan ta wordo haci pa duracion di 
e produccion; 

d) na asignacion di e concesionnan pro- 
tector mester, te asina leuw cu adminis- 
tracion por ejerce infiuencia riba esaki, 
haci esfuerzo pa un reparticion equilibrá 
over di e dos paisnan partner. 

(3) Na momento cu e concesionnan 
existente terminá, nan mester wordo 
examiná a base di e puntonan di salida 
ariba formulá promé cu dicidi di pro- 
longa o renoba. 

(4) Lo analiza si mas convenionan tech- 
nico ta posibel over di e manera con 
ajuste di cuenta entre nan por wordo 
stipula pa mercancia cu ta worde 
importa y belast den un di e paisnan y 
despues transferi pa e otro pais, y vice 
versa. 

(5) Ademas lo tin cuenta di trafico liber 
mutuo di personanan profesional, e 
libertad di c trafico aki lo no bini den 
peligro ora cu den marco di un eventual 
politica di admision condicionnan lo 
wordo poni pa alojamiento y medionan 
di existencia di e personanan cu ta bay 
establece nan mes. 

Condicion pa esaki lo ta introduccion di 
e posibilidad di justicia administrativo, 
di manera cu por apela contra disposi- 
cionnan negativo riba peticion pa admi- 
sion y establecimiento. 



Parlamentarionan Hulandes durante nan bishita na Aruba na 1978 por a pre- 
sencia un manifestacion di e pueblo cu a pidi pa Hulanda tene cuenta cu e deseo 
pa bira un pueblo independiente. 

Un eventual registracion di e trafico di 
capital mutuo Io por wordo inclui den 
loke ta stipula bao di punto 27. 

(6) Na stipulacion di impuesto mester 
haci diferencia entre impuestonan cu 
directamente tin influencia riba e pro- 
porcion di concurrencia mutuo y 
impuestonan cu primariamenie tadirigi 
riba e ciudadano individual. 
Impuestonan cu directamente tin 
influencia riba e proporcion di concur- 
rencia mester wordo basa riba legisla- 
cion comun y lo mester conoce 
percentajenan di tarifa uniforme. 

Na e impuestonan aki ta pertenece 
imposicion riba importe, imposicion 
economico, impuesto riba ganashi, y 
tambe facilidadnan flscal cu, ta wordo 
asigna na empresanan nobo y/of 
existente. 

Den caso di impuestonan cu primaria- 
mente ta dirigi riba e cuidadano indivi- 
dual, e paisnan tin mas autonomia den 
stipulacion di e legislacion y stipulacion 
di e tarifanan, cu mas leuw por wordo 
conveni, di e impuestonanaki no necesa- 
riamente mester trece tension den e 
esfuerzonan pa yega na un cooperacion, 
economico y monetario. Na e impuesto- 
nan aki ta pertenece loonbelasting y 
inkomstenbelasting y eventualmente un 
impuesto di consumidoman cu ainda 
mester wordo introduci, manera por 
ejemplo un impuesto riba bienes 
inmueble. 

En cuanto di derechonan di consumocu 
no ta imposicionnan di importe e posibi- 
lidadnan pa un diversiflcacion di tarifa- 
nan ta mas limita, pasobra e 
impuestonan aki fuera di cu nan por 
influencia e consumidor nan por 
influcncia e proporcion di concurrencia 
directamente. 

(7) Ora di formula e politica di presu- 
puesto mester tene cuenta cu e siguiente 
puntonan di salida: 

a) e columen di e deficit totaldiepresu- 
puesto di e gobierno den un pais mester 
keda limita na un suma, cu por wordo 
financia riba e mercado di capital local; 

b) financiamento monetario di deficit- 
nan di presupuesto den un principio no 
ta ftermisible; si por cubri fluctuacion- 
nan debi na temporada den deficit di 
presupuesto te na un cierto limite cu mas 
leuw ta wordo stipula (aki nan por pensa 
riba un cierto percentaje di e entrada- 
nan riba gewone dienst temporalmente 
pa medio di unapelacion riba banconan 
comercial; 

c) en cuanto, despues di aprobacion 
door di autoridadnan monetario comun 
y consentimiento di gobierno di Reino, 
di e apelacion cu ta wordo haci riba 
medionan financiero di mercado di 
ranital extraniero. mester tene cuenta 


den esaki cu mantencion di e equilibro 
interno (mercado laboral, desarollo di 
prijs) y e (futuro) equilibrio exterior 
(interes y pagonan). 

27. Si tur dos pais ta acepta y cumpli cu 
loke ta stipula bao punto 26. por wordo 
considerá cu tin suficiente base pa un 
cooperacion monetario estrecho, tambe 
si wordo escogi pa dos moneda. 

E ora mester, prome cu e status aparte 
bini na vigor, wordo stipula na cual con- 
dicionnan mester wordo cumpli, 
teniendo cuenta cu e cooperacion mone- 
tario y economico. En todo caso mester 
wordo preveni cu e dos paisnan lo bay ta 
concurrente di otro pa medio di adapta- 
cion di cambio y politica di descuento. 
Tambe den casodi dos moneda e unidad 
di politica monetario mester ta 
garantiza. 

Pa yega na esaki mester stipula 
reglanan. 

28. E conferencia ta subraya cu 
Hulanda, Antillas Hulandes y Aruba tin 
un deber en cuanto di e islanan menos 
capacita en cuanto mantencion di un 
nivel di gobierno adecuado. E islanan 
aki no por experencia consecuencianan 
negativo ora e status aparte di Aruba 
principia. 

Hulanda ta garantiza esaki door di un 
redisposicion di medionan dentro di e 
limitenan pacooperacion riba terreno di 
desarollo cu Antillas Hulandes y Aruba. 
Como reemplazo di e actual contribu- 
cion di land na e presupuesto di e islanan 
menos capacita Io wordo institui un 
fondo di solaridad, pa cual medionan ta 
wordo poni disponibel door di Antillas 
Hulandes, Aruba y Hulanda. 

En cuanto di e fondo aki cu ta haña un 
forma di derecho publico a wordo con- 
veni lo siguiente: 

1) reparticion di e placa lo sosode door 
di e pais donante consultando cu e terri- 
torionan insular cu ta ricibi, esta 
Boneiro, Saba, Sint Eustatius y mientras 
cu ta necesario, Sint Maarten; 

2) Sustencion di e fondo aki y participa- 
cion den esaki door di e donantenan 
Hulanda, Antillas Hulandes y Aruba, Io 
wordo regla prome cu status aparte di 
Aruba principia; 

3) control financiero die fondo lo sosode 
door di Algemene Rekenkamer di e pais- 
nan donante; 

4) organisacion y funcionamiento di e 
fondo lo wordo evalua regularmente. 
Over di elaboracion di loke ta ariba 
menciona lo bini deliberacionnan mas 
detalla entre e partidonan concerni. 

29. A consecuencja di e convenio di e 
Union e paisnan lo regla e siguiente 
materianan mas hopi cu ta posibel den 
manera uniforme (legislacion 
concordante): 

(1) legislacion relaciona cu cuido di 
salubridad: 



Na aña 1978 varios parlamentario 
Hulandes a bishita Aruba, e.o. Piet 
van Zeil y mr. Bas de Gaay Fortman. 


(2) legislacion en cuanto di programa di 
estudio y en cuanto di exigencianan pa 
preparacion di maestronan di ense- 
ñanza' pre-escolar, enseñanza basico, 
enseñanza formativo general avanza v 
enseñanza (profesional) avanza. 

30. E actividadnan resultando for di e 
R.T.C. lo wordo regla di tal forma cu e 
status aparte pa Aruba v e Union di 
Antillas Hulandes y Aruba wordo rea- 
liza dia 1 di januari 1986. 

31. Teniendo cuenta cu loke a wordo 
conveni durante di R.T.C. lo bini a 
corto plazo deliberacionnan entre 
Aruba y Antillas Hulandes over di e 
siguiente preguntanan: 

(1) con Aruba, saliendo for di uncoope- 
racion monetario y economico manera 
ta describi den punto 26 v 27., ta vega na 
introduccion di un propio moneda: 

(2) con en continuacion riba punto 17., 
ta yega na un reparticion di bienes 
adecuado; 

(3) con lo ejecuta loke ta stipula bao di 
punto 25. over di reparticion di eventual 
producto netto for di explotacion di e 
riquezanan den fondo di lamar. 

Como preparacion di e deliberacion aki 
lo mester busca consejo di tres experto 
financiero-economico, un di nan ta 
wordo nombra door di Antillas Hulan- 
des, un door di Aruba y uno door di nan 
dps. 

32. Lo wordo constitui un comision di 
coordinacion cu tin como tarea guia e 
decisionnan tuma na R.T.C. y soluciona 
posibel problemanan cu por presenta 
durante di elaboracion y aplicacion di e 
convenionan haci. E comision aki lo 
consisti di cuatro persona, cu lo wordo 
nombra door respectivamente gobierno 
Hulandes, gobiemo Antillano conforme 
cu sintimentonan di consejonan insular 
di e territorionan insular di Boneiro, 
Saba, Sint Eustatius y Sint Maarten, 
consejo di territorio insular di Aruba y 
consejo di territorio insular di Corsow. 
E comision ta haci rapptort na e gobierno 
di Hulanda y Antillas Hulandes y tur e 
consejonan di territorio insular. 

33. Hulanda ta dispuesto pa segun su 
capacidad duna apoyo tecnico na Aruba 
y Antillas Hulandes den e actividadnan 
cu ta resultá for di e convenionan haci. 




